Full ras 64, novembre-desembre 2019 by Full Ras - Issuu\nServei comunitari LA LLIGA GENUINE - RECAPTE D’ALIMENTS - AVIS - SOM-HI TOTS! El servei comunitari és una assignatura obligatòria que es fa a 4t d’ESO. S’escull entre diferents voluntariats: La lliga genuine, recapte d’aliments, Adopta un avi, Som-hi tots! i donació de sang. El cap de setmana del 15, 16 i 17 de novembre, l’alumnat de 4t d’ESO ha estat col·laborant amb el voluntariat de la lliga genuine. Alguns alumnes s’han desplaçat fins a Salou per fer de voluntaris en una lliga on hi participen 36 equips formats per persones amb més del 33% de discapacitat, tant física com psíquica. Divendres 15 va ser la cerimònia d’inauguració. Els 36 equips es van reunir al pavelló del Gimnàstic de Tarragona, on els jugadors van cantar els seus respectius himnes. Tot seguit, van dirigir-se cap al Nou Estadi on es va fer la presentació. El dia 16 va començar la lliga, durant aquell cap de setmana els voluntaris podien tenir diferents funcions. Diumenge 17 va ser l’últim dia d’aquesta Fase Tarragona, es van lliurar les medalles. L’altre voluntariat que hi va haver és el recapte d’aliments. S’ha recollit grans quantitats de llet, oli, arròs, llegums, pasta, conserves, detergents, productes d’higiene i neteja, etc. Algunes classes van baixar acompanyades dels seus respectius professors a fer la seva aportació.\nCoses que passen al Martí OLIMPÍADA D’ECONOMIA La Universitat Rovira i Virgili ha premiat l’alumna Laura Díaz Alba amb el premi a la millor classificada de la Fase Local de la XI Olimpíada d’Economia i ha fet un reconeixement a l’Institut Antoni de Martí i Franquès com a centre classificat en primer lloc i al seu professor José Manuel Vila.\nL’HORT DEL SIEI Enguany, l’alumnat del SIEI s’està encarregant del seu propi hort al pati gran de sorra, al costat dels barracons. En aquest hort s’hi han plantat calçots. És una molt bona iniciativa, seguiu així! Ja tenim ganes de tastar-los!\nLA CAIGUDA DEL MUR DE BERLÍN Els alumnes d’alemany de 2n de Batxillerat van assistir a unes jornades de debat a Barcelona en reconeixement als 30 anys de la caiguda del mur de Berlín, aques acte estava organitzat pels consolats de França i Alemanya a Barcelona.\nOLIMPÍADA DE QUÍMICA El passat dimecres 6 de novembre vam acompanyar el nostre exalumne Xavier Viejo a la Facultat de Química de la Universitat Rovira i VirgilIi que va obtenir l’any passat quan cursava segon de Batxillerat.\nEXPOSICIÓ JORDI TIÑENA Durant el mes de novembre l’institut va divulgar l’activitat literària de l’escriptor Jordi Tiñena. El departament de català va organitzar una sèrie d’activitats sobre aquest escriptor barceloní.\nEntrevista Com va sorgir la idea de posar-li nom a la biblioteca? I per què? Fa temps que es parlava de singularitzar els espais de l’institut perquè és un institut de més de 175 anys i hi han passat molts alumnes. Des del departament de literatura i llengua catalana vam fer una proposta al claustre de singularitzar la biblioteca amb el nom de Montserrat Abelló perquè ens semblava que era una manera de retre-li homenatge i a nivell de ciutat era de justícia fer-li aquest reconeixement i sobretot fer difusió de la seva poesia. Per què aquest nom i no un altre? Montserrat Abelló va estar lligada a l’institut i encara ho està perquè des del 2004-2005 vam estudiar la seva obra en un treball de recerca de l’alumna Mònica Pérez Iglesias. El treball va tenir dos premis reconeguts: el premi Sirit i el premi del departament de filologia de la Universitat Rovira i Virgili de Tarragona. Per tant, des del 2005-2006 va començar aquest lligam amb la poeta. No va ser simplement fer un treball sinó que cada vegada que hi havia un esdeveniment l’anàvem a veure, la vam entrevistar a casa seva pels 90 anys, vam seguir-la quan es va fer la Marató de versos de Montserrat Abelló, els alumnes van anar a la rambla a recitar poemes, el dia que va fer el pregó de Santa Tecla el 2011 la vam anar a veure i, per això, vam tenir molta relació. Llavors van néixer una lligams molt clars entre els alumnes de l’institut i la poeta, sobretot perquè era una poeta que tenia molt en compte la gent jove i vam pensar que una persona que ha tingut en consideració els alumnes i els professors i, que a més a més, ha fomentat la llengua i ha donat suport a actes de llengua i literatura doncs l’havíem de fer conèixer. Com heu triat els poemes que s’han recitat a l’acte? Bé, el 4 de desembre van venir persones significatives de la ciutat, que estan en biblioteques i van ser convidades per fer aquesta mica de xarxa. Primer de tot, vam oferir quin poema volien llegir perquè aquestes persones coneixien Montserrat Abelló i tenien les seves preferències. Qui no va triar un poema deia un exemple de cada llibre perquè sortís tot el ventall de totes les èpoques. Va ser una tria força personal. Com donareu a conèixer el nou nom de la biblioteca després de l’acte? Aquest acte simplement ha estat una porta que s’obre a Montserrat Abelló. A l’acte s’hi va implicar el departament de dibuix ja que es van encarregar de les lletres, de fer el plafó… A més a més s’hi van implicar els alumnes de comunicació que van maquetar els versos i les postals... És a dir, que ha estat una porta molt gratificant, per exemple la filla de la Montserrat Abelló ha descobert que la seva família ha estudiat aquí a l’institut i que hi ha lligams. A partir d’ara farem de la Montserrat Abelló un eix transversal, és a dir, que la poeta es dona a conèixer en diferents grups, nivells i diferents matèries de l’institut. Cada any, doncs, procurarem que sigui així.\nTriar un nom d’una dona va ser per casualitat o té alguna finalitat? Tenint en compte que part dels llibres de text no difonen el paper de les dones, trobo que era necessari posar aquest nom, perquè si no es fan aquestes activitats extres o paral·leles a la programació del curs totes aquelles dones que han escrit no hi sortirien, llavors crec que és una casualitat buscada. Creus que la poesia de les dones és tan coneguda com aquella escrita pels homes? Per què? No és tan coneguda. Malauradament, les dones treballen dins i fora de casa, és a dir, els llocs de primera línia. Crec que en actes com aquests que fem anem en bon camí perquè es coneixi el camí de la dona i aconseguirem que la poesia de les dones sigui reconeguda per la ciutat. Molts noms de dones poetes no es coneixen tant, però gràcies a fer-ne difusió, es conèixen una mica més. Però crec que encara falta molt de camí.\nCoses que passen al Martí ANEM A LA RÀDIO Els alumnes de 2n ESO F van anar a Tarragona Ràdio, els van fer una entrevista i seguidament tres alumnes, que estudien al conservatori, van tocar una peça musical.\nBEGUDES ENERGÈTIQUES Els alumnes de 2n d’ESO van rebre unes xerrades per part dels estudiants del Grau de Dietètica i Nutrició de la Universitat Rovira i Virgili sobre les begudes energètiques i les seves conseqüències en la salut.\nUN CIENTÍFIC UNIVERSAL Els companys de 4t d’ESO cientifíc van fer una ruta per la Part Alta de Tarragona sobre l’altafullenc Antoni de Martí i Franquès, una recreació teatralitzada didàctica sobre la vida d’aquest químic català i els seus descobriments.\nJUNGLE TREK L’alumnat de 1r d’ESO, com cada any, va anar d’excursió al parc d’aventura Jungle Trek a Tamarit. Van gaudir de tot un matí de tirolines envoltats de natura.\nMERCAT DE LES FLORS Els estudiants d’Anatomia Aplicada, Anàlisi Musical i Arts Escèniques van visitar el Mercat de les Flors a Barcelona per assistir a un espectacle impressionant de dansa, “SETofSETS”, a càrrec de la companyia GN (Guy Neder i Maria Campos).\nCoses que passen al Martí CONTES PER HALLOWEEN Alguns dels nostres professors van narrar històries terrorífiques, a la sala d’actes de l’institut per als alumnes nous del centre, els de 1r d’ESO.\nCASTARANYES L’alumnat de batxillerat artístic va crear les castaranyes! Unes castanyes amb potes i ulls d’aranya que van decorar l’institut durant els dies de la Castanyada.\nL’Institut Martí i Franquès està prenent part en un projecte europeu Erasmus+ anomenat “Save water, save life”, juntament amb altres instituts de Lisboa (Portugal), Civitanova Marche (Itàlia), Patras (Grècia) i Reykjavik (Islàndia). L’objectiu del projecte és preparar i empoderar tothom, especialment les generacions més joves, per a la creació d’un medi ambient sostenible, tenint en compte tots els aspectes globals, els principis bàsics de la democràcia i la diversitat cultural i promovent accions per conscienciar de la necessitat de la conservació de l’aigua. Cal remarcar que amb aquests tipus de projectes es potencien les nocions de ciutadania europea, la multiculturalitat o la millora de l’aprenentatge i de la llengua anglesa. En aquest projecte estan participant 20 alumnes de 1r batxillerat i 4t ESO. Els professors coordinadors són Jose Guerrero i Sebastià Sastriques. Aquest projecte està cofinançat pel programa Erasmus+ de la UE, i les activitats dissenyades, que es desenvolupen en les cinc trobades que es fan a cadascun dels instituts en un període de 2 anys, estan relacionades amb els problemes que afecten l’aigua i la recerca de possibles solucions. A data d’avui ja s’ha fet la primera trobada al nostre centre en la qual es van començar a presentar les primeres conclusions. D e s d ’a q u í v o l e m a g r a i r e l recolzament de la Direcció del centre, de les famílies de l’alumnat participant i del professorat que ha col·laborat i que ha vist en aquest projecte una gran oportunitat de millora, tant personal com acadèmica, per al nostre alumnat. Text del professor Sebastià Sastriques\nCoses que passen al Martí MAX IN LOVE L’alumnat de 4t d’ESO van anar a l’Auditori de la Diputació de Tarragona a veure una obra de teatre organitzada per la campanya de l’ajuntament de Tarragona “Respecta’m”. Una obra que tracta temes com la sexualitat, l’alcohol, els tabús, etc.\nLA MARATÓ DE TV3 A principis de desembre vam rebre unes xerrades sobre les malalties minoritàries, el tema de la Marató de TV3 d’aquest any. Vam tractar diferents malalties, com per exemple, la fíbrosis quística.\nTERRA BAIXA El passat dijous 22 de novembre, l’alumnat de 2n de Batxillerat va assistir a l’obra de teatre Terra Baixa al teatre Metropol a Tarragona. Tots van coincidir en que els hi va agradar moltíssim.\nPALAU DE LA MÚSICA Els alumnes de 2n d’ESO van assistir a un espectacle al Palau de la Música Catalana, un viatge per les “Músiques del món” a partir només de les veus dels cantants.\nOBSERVADORS DEL MAR L’alumnat de 1r de BAT van participar en el projecte “Observadors del mar - Microplastic watchers”.\nCoses que passen al Martí HANDBOL L’alumnat de 1r d’ESO ha estat convidat pel FC Barcelona a presenciar un partit de la lliga ASOBAL d’ handbol al Palau Blaugrana contra Liberbank Cantabria Sinfin. Ha estat una ocasió ideal per a treballar el currículum de la matèria i gaudir de l’esport d’alt nivell.\nSOLIDARITAT PER LA IGUALTAT L’alumnat de 4t d’Emprenedoria del curs passat que va guanyar el 3r premi amb el projecte “Solidaritat per la Igualtat” del concurs Valors de Futur BBVA ha destinat els 1000€ de premi a la “Comisión para la Investigación de Malos Tratos a las Mujeres” amb la que van col·laborar recaptant diners per mitjà de diferents iniciatives solidàries.\nEL DISSENY GUANYADOR Des del setembre que esteu fent servir l’agenda i la carpeta de l’Institut, aquest curs el disseny guanyador del Concurs és de l’alumna Priscila Qiu. Enhorabona pel premi i segueix amb les teves creacions!\nSANTA CECÍLIA El dia 22 de novembre va ser el dia de Santa Cecíla, patrona de la música. I per aquesta raó els alumnes d’anàlisi musical II, de 2n de Batxillerat, ens van oferir un concert espectacular a l’hora del pati.\nCoses que passen al Martí LES COVES DE L’ESPLUGA Els alumnes de 1r d’ESO, van fer una escapada a les coves de l’Espluga de Francolí, on van poder veure i aclarir dubtes sobre tot el que estan estudiant actualment a geografia i història. Tots van coincidir en què va ser una experiència molt gratificant.\nNOEMÍ BAGÉS A l’institut ens ha visitat l’escriptora del llibre Que s’acabin les vacances, siusplau! Noemí Bagés per explicar-nos curiositats i anècdotes sobre el seu llibre, el qual havien llegit els alumnes de 2n d’ESO del nostre institut. Tot l’alumnat ha coincidit en què els ha agradat molt aquest llibre.\nPLANTA DE TRACTAMENT D’AIGÜES El nostre alumnat de 1r Batxillerat va fer una escapada per visitar la planta de tractament d’aigua potable de l’Ampolla i hi van fer un tast d’aigües i qualitat de l’aigua.\nLA MARATÓ DE TV3 Enguany la Marató de TV3 s’ha dedicat a les malalties minoritàries i el nostre centre hi ha volgut col·laborar. Es van realitzar unes xerrades a totes les tutories de l’ESO, a càrrec d’una estudiant de medicina de la UB. Els nostres companys de primer d’ESO A van participar a la Marató de TV3 fent un mural per al concurs d’aquesta 28a edició.\nL’alumnat de 2n de Batxillerat van anar de viatge a París del diumenge 15 de desembre al dijous 19 de desembre. Allà van poder gaudir de les obres que han estudiat durant aquest primer trimestre.\nNovembre - Desembre de 2019 (núm. 64). Grup d’informàtica audiovisual de 4t d’ESO.\nRedacció i edició: Natàlia Barahona, Brigitta Bursuc, Mei Tian Ferrer, Ángela Fondevila, Max Fortuny, Laia Guardiola, Anna Jariod, Rafa Larrañaga, Dani López, Inma Montero, Edgar Rodríguez, Eric Rodríguez, Alejandro Rubió i Mar Veciana.\nMISCEL·LÀNIES 96/20 Amb la reforma educativa del 1996, s’incorporaren als centres de Secundària els antics nivells de Primaria de 7è i 8è, transformats en 1r i 2n d’ESO. El sobtat augment d’alumnat va fer que alguns centres instal·lessin aules prefabricades, conegudes popularment com a barracons. El Martí Franquès els va rebre amb els braços oberts i el 1996 allò va ser una festa... que va durar fins al retrocés demogràfic, vuit anys més tard.\nFull ras 64, novembre-desembre 2019


El CGPJ demana que "s'aturin d'immediat" les campanyes de deslegitimació als jutges del País Basc\nEl Consell General del Poder Judicial ha fet pública una declaració institucional en què reclama el "cessament immediat" de qualsevol campanya, manifestació o declaració que pretengui "fustigar i deslegitimar els jutges i magistrats que imparteixen justícia a la comunitat autònoma basca". Segons ha informat el portaveu del CGPJ, Enrique López, la declaració ha estat aprovada per unanimitat per la comissió permanent de l'òrgan de govern dels jutges. La declaració es produeix l'endemà de la celebració a Bilbao d'una manifestació en suport del lehendakari Ibarretxe i en protesta per la seva imputació per haver-se reunit amb Batasuna un dia després de la declaració de la treva.\n30/01/2007 - 16.42 Actualitzat 30/01/2007 - 17.40\nEl text aprovat afirma que la manifestació en suport del lehendakari, Juan José Ibarretxe, "tenia com a objecte obtenir una determinada decisió jurisdiccional, en aquest cas el sobreseïment del procés, a través de la pressió política i al marge del marc legal.\nEn aquest sentit, la declaració institucional indica que "la subjecció a un procediment jurisdiccional d'un responsable polític, en identitat de situació a qualsevol ciutadà, de cap manera pot ser percebut com una agressió externa i il·legítima, sinó ben al contrari, com la més justa i democràtica expressió de la igualtat de tots davant la llei".\nTambé argumenta que "els jutjats i tribunals instaurats per la Constitució del 1978 actuen única i exclusivament en aplicació de la llei, sense donar entrada per tant en les seves decisions a raons polítiques o d'una altra índole".\nFinalment afegeix que els possibles errors que els jutges poguessin cometre han de ser corregits com en qualsevol altra democràcia constitucional, a través del sistema processal de recursos o de la deguda exigència de responsabilitat als qui els dictin, però mai mitjançant pressions o campanyes d'assetjament". "La independència judicial no és un privilegi dels jutges sinó que és una garantia ciutadana", conclou la declaració.\nLa manifestació contra la imputació del lehendakari per reunir-se amb Batasuna aplega 45.000 persones\nZapatero diu que la independència judicial està garantida i també la llibertat d'expressió i Rajoy replica que és una bestiesa criticar els jutges\nPP i govern acorden començar a preparar la setmana que ve la reunió del Pacte Antiterrorista


(Bloc) El voluntariat\nEscrit el 14 Juny 2013\nAhir parlàvem a una tertúlia sobre salut mental del voluntariat que fan moltes persones amb problemes de salut mental. Varem parlar positivament. Moltes persones que es troben a l’atur o cobrem una pensió necessitem sentir-nos productius i útils. I el voluntariat és una sortida. Però no tot són flors i violes.\nFa molts anys ja, jo volia fer alguna cosa útil. M’havien retirat i cobrava una pensió i els dies es feien llarguíssims. I llegint llibres em parlaven de que una de les millors formes de sentir-se bé era fer alguna cosa pels altres.\nVaig anar a Creu Roja i a l’entrevista tot anava bé fins que vaig comentar que tenia esquizofrènia. Allà es va acabar l’entrevista. Em van dir que no acceptaven gent amb problemes mentals.\nDesprés, vaig anar a Càritas. Allà, vaig veure un vídeo amb altres aspirants a voluntaris i després va arribar el moment de l’entrevista personal. Vaig dir que en ocasions patia problemes mentals. I la malhumorada entrevistadora encara es va posar més malhumorada i em va dir que no podien fer una tasca especial per a mi. Jo no volia cap tasca especial per a mi. Jo volia fer el que fos. Això no la va convèncer. Així que em vaig anar capcot.\nCada una d’aquestes entrevistes em va deixar fet pols. No només no podia treballar sinó que no podia fer res. Em vaig sentir més solitari que mai. El món marxava al meu costat però jo estava despenjat.\nGràcies a Déu, Sílvia, l’assistent social del centre de dia, em va enviar a Amics de la Gent Gran. Fa 16 anys d’això i ha estat tota una experiència i molt positiva. També he fet voluntariat a Voluntaris 2000 i diversos programes de radio. I tot ha anat bé.\nSi tens una malaltia mental hi ha moltes organitzacions que et discriminen. I les ONG no són una excepció. Gràcies a Déu, crec que estan canviant moltes coses.


02/12/2013 - Jornada tècnica de Calderes de Biomassa\nAquest divendres 29 de novembre, hem assistit, amb els alumnes del segon curs de superior agraris, a la Jornada Tècnica “ Calderes de Biomassa per al sector ramader”. L’objectiu de la jornada va ser, facilitar informació sobre les possibilitats que ofereixen els biocombustibles renovables. La jornada va anar a càrrec de la Sra. Mireia Codina, tècnica de l’Àrea d’Aprofitaments forestals i Biomassa del Centre Tecnològic de Catalunya (CTFC). La Sra. Mireia Codina ens va parlar dels beneficis dels biocombustibles aplicables al medi rural, del transport i subministrament de la biomassa (diversos sistema de distribució i alimentació) que hi ha actualment en el mercat i de les amortitzacions de les calderes. Tot plegat utilitzant exemples pràctics de diferents empreses, granges, hivernacles, edificis... del sector.\nEl passat dia 20 de novembre els alumnes de primer curs d’agraris de grau mitjà varen anar a visitar un parell d’explotacions hortícoles, en el marc del pla d’estudis de l’empresa agrària.\nEn aquesta visita es va poder apreciar la gestió productiva i comercial de l’empresa Casa Ametller. Els alumnes, primerament van visitar una finca situada a Argentona, que es dedica al cultiu d’enciams, i, seguidament, es van traslladar a Llavaneres per poder veure hivernacles dedicats al cultiu del tomàquet.\nLa jornada va ser molt completa i es van poder contrastar punts de vista molts diferents sobre les empreses agràries que els alumnes estan acostumats a veure diàriament.\nAl final de la visita, els alumnes van esperar al camió de les verdures per poder-se fer una foto com Déu mana.\n28/11/2013 - Viatge 1CFGM Jardineria “Côte d’Azur”\nEls viatges d’estudi i estades professionals són una activitat que tenim programada a l’Escola amb tots els cursos de totes les especialitats. Els alumnes de primer fan el viatge durant les primeres setmanes del curs, amb l’objectiu de ficar-se plenament dintre l’especialitat que han començat a estudiar, aprofundir en temes professionals, afavorir la convivència i consolidar el grup. Els viatges d’estudis són un complement essencial dintre del pla formatiu d’un alumne a l’Escola Quintanes.\nLa primera setmana d’octubre els alumnes de primer curs del CFGM de Jardineria vam realitzar un viatge a “La Côte d’Azur” (França). Durant aquests dies es van visitar un total de 8 jardins i espais protegits, amb l’objectiu de conèixer les principals característiques de la jardineria mediterrània, així com temes de disseny, reconeixement de plantes i tècniques de cultiu i manteniment d’espais verds. Es van visitar: “La Banbouseraie” a Domaine de Prafrance, el jardí botànic “Hanbury” a Ventimiglia, el jardí medieval “Sainte Agnès” a Menton, l’espai protegit i jardí mediterrani “Domaine du Rayol”, els jardins de “Villa Ephursi de Rotschield” a St Jean Cap Ferrat, el jardí japonès de Mònaco i els jardins “La Fontaine” a Nimes.\n25/11/2013 - Visita a Honda Greens i Outills Wolf\nEl dijous 14 de novembre, amb els alumnes de primer de jardineria, hem anat a fer unes visites d’estudis per veure tot tipus de maquinària destinada a empreses professionals de jardineria. Primer, al matí la visita ha estat a Honda Greens de la Garriga, on el Sr Pedro Sillero, tècnic de la casa, ens ha ensenyat totes les màquines de les marques que representen: Honda, Echo i Silky, explicant-nos els detalls tècnics de cadascuna. I a la tarda, després de dinar a l’arborètum de Santa Maria de Palautordera, ens hem arribat a l’empresa Outils Wolf de sant Feliu de Buixalleu on hem vist i provat les màquines Outils Wolf i també els tractorets tallagespes i desbrossadors Etèsia. Des d’aquí agrair la col•laboració d’aquestes empreses en la formació dels nostres alumnes i de les persones que ens han atès. Moltes gràcies.\n22/11/2013 - Viatge a Ejea de los Caballeros\nFa gaire bé set anys que vam fer les maletes amb els alumnes del Primer Curs del Grau Superior d’Agraris i vam anar cap a l’Aragó. Aleshores era el primer viatge i aquest any no podia ser l’excepció. Durant l’anada vam fer la primera visita a la Granja Sant Josep, dedicada a la producció de llet. Un cop a Ejea i molt ben instal•lats al càmping “El Bolaso”, vam començar les visites programades per tota la setmana.\nTambé voldríem comentar-vos la extraordinària acollida que ens van dispensar totes les empreses i pobles on vam anar.\nLes empreses que han col•laborat a la formació dels nostres alumnes són:\nAquesta setmana hem anat a visitar a la família Anglada, propietaris de l’ empresa Coll Fred, sl.. Aquesta empresa esta ubicada al terme municipal de Vidrà a la comarca de la Garrotxa, província de Girona.\nA Coll Fred, es dediquen a l’elaboració i comercialització de carns i embotits artesans en les seves pròpies botigues.\nEls nostres alumnes de primer curs del Cicle Formatiu de Grau Superior, especialitat en Gestió Ramadera, van poder comprovar de primera mà, gràcies a les explicacions de l’Esteve, el particular i exitós model de producció que ha portat a la seva empresa a ser capdavantera en el seu sector.\nEl procés de producció comença al Mas Cavaller de Baix, on seleccionen amb molta cura el bestiar de raça Llemosina, base genètica dels seus animals.\nTambé vam poder visitar l’obrador, on s’elaboren tots els productes derivats del porc i la vedella, així com l’elaboració de plats preparats.\n21/11/2013 - Proper Curs de Benestar Animal durant el transport\nL’objectiu del curs és formar els alumnes com a personal especialitzat en benestar animal en diferents especialitats ramaderes. El curs està dividit en dues parts: una 1a part general, comuna per a tothom, i una 2a part que consisteix en mòduls específics de lliure elecció. És imprescindible tenir la part comuna per poder realitzar qualsevol dels mòduls específics. Dates curs: els divendres 3, 10, 17, 24 i 31 de gener de 2014. Part comuna: 190€. Mòdul específic: 75€ Lloc: Quintanes (Les Masies de Voltregà) Codi:003\n21/11/2013 - Jornada tècnica a l’EFA Quintanes\nEl proper dia 4 de desembre de 2013 es farà a l’EFA Quintanes la jornada tècnica de “Criteris de poda: síntesi i pràctica” a càrrec del biòleg i arboricultor Sr. Josep Selga.\n9:30h Presentació de la Jornada a càrrec del Sr. Antoni Martorell, director de l’EFA Quintanes.\n9:45h La lectura dels arbres a càrrec del Sr. Josep Selga, biòleg i arboricultor.\n11:45h Criteris tècnics de poda a càrrec del Sr. Josep Selga, biòleg i arboricultor.\nArxiu PDF: Cartell de l'acte en format PDF\n19/11/2013 - Sortida a Viladordis\nEl dimarts 29 d’octubre, aprofitant que els nostres alumnes del 2n Curs del Cicle Formatiu de Grau Superior en Gestió i Organització d’Empreses Agropecuàries van preparar el Pla D’estudis de Producció de Conills, ens vam acostar fins al municipi de Viladordis, a la comarca del Bages. En aquesta localitat, la família Tatjé es va instal•lar als anys trenta, provinents de la zona de Castell del Boix. Com que volien fer créixer el negoci però no podien ampliar els porcs per falta d’espai, van haver de buscar un altre tipus de bestiar. Es van decidir per la cria i engreix de conills, activitat que tenen com a principal des de aleshores, encara que també tenen 12 vaques de pastura i la cria de coloms. Actualment a la granja hi ha unes 550 mares híbrides (californià per neozelandès)i comercialitzen directament un 50% de la seva producció mitjançant diferents carnisseries de la zona. També han pogut fer realitat un projecte que tenien pensat des de fa molt temps: la cria de coloms, amb un total de 250 parelles de coloms que produeixen uns 16 colomins a l'any, que es comercialitzen directament al sector de la restauració.\n18/11/2013 - Visita a la Fundació MAP\nAquesta quinzena hem visitat amb les alumnes de 1r del CFGM de forestals la fundació MAP de Ripoll. El responsable de la secció de jardineria i treballs forestals, l'Agustí Fajula, ens ha explicat com s'organitza la secció i es planifiquen les diferents feines a un mes vista de 40 treballadors. Després de donar una sèrie de consells per trobar feina ens han explicat la importància de la seguretat al treball. Per acabar la visita hem anat a veure com treballava una de les seves brigades.\nLa passada alternança, aprofitant les bones relacions que temin amb els nostres veïns, vam anar amb els alumnes del 1r Curs del Cicle Formatiu de Grau Mitjà en Producció Agropecuària a visitar la Granja Soler. Un cop a la granja ens va atendre el Sr. Toni Soler, fill d’en Jacint Soler qui fa uns 50 anys va crear l’empresa “Soler Ramaders” ben bé al mig del poble de Sant Hipòlit amb 4 truges i l’engreix dels porcs que criaven. Actualment l’empresa té 1850 truges i més de 20.000 places d’engreix.\n15/11/2013 - Viatge a Sòria\nLa setmana del 28/10 al 01/11 els alumnes de 1r de Grau Superior de Forestal van fer un viatge d’estudis a Soria. Van realitzar moltes visites relacionades amb la gestió forestal de la regió i els hi van explicar quins aprofitaments en treien dels boscos. Tot plegat va ser molt profitós perquè els hi van presentar una sistema de gestió forestal força diferent al del nostre país i van poder aprendre altres maneres de treballar.\nEl passat dia 22 d’octubre vàrem visitar la granja El Serradet de Barneres, situada al municipi de l’Esquirol. És una petita empresa dedicada a la producció i comercialització de derivats làctics ovins. Concretament, formatge fresc, mató i iogurt. I de cara l’any vinent, formatge curat. Ens van atendre en Sergi i la Maria, dos dels tres socis. Va ser una sortida molt engrescadora ja que es va veure com unes persones que no són de pagès, i en temps de crisi, engeguen un projecte empresarial d’èxit. La seva filosofia és ben simple: anar creixent de mica en mica fins arribar a un punt on puguin viure de manera raonable. Per això el ramat màxim serà d’unes 100 ovelles. Ara estan en uns setantena.\n05/11/2013 - Visita a Forestal Catalana i Vivers Tortadès\nEl passat dijous 24 d’octubre els alumnes del 1r curs en Gestió Forestal i del medi natural vam anar a visitar les instal·lacions de 2 importants vivers forestals: els vivers forestals de Forestal Catalana a Breda, i Vivers Tortadès a Sant Hilari de Sacalm, on van explicar-nos el procés productiu, la gestió que feien, les instal·lacions i maquinària. També vam poder gaudir de demostracions de preparació de substrat, entestat i extracció de planta a camp.\n05/11/2013 - 18a Setmana de la ciència\nDel 15 al 24 de novembre la universitat de Vic organitza la 18a setmana de la ciència. L’escola EFA Quintanes participa fent una xerrada sobre “La pedagogia de l’alternança” i també una activitat de “Descoberta de la vegetació del bosc a la tardor”.\nS'estan mostrant 15 notícies (376-390) de 481


Xàbia registra 180 litres de pluja però sense incidents Xàbia registra 180 litres de pluja però sense incidents\n22 de setembre de 2021 - 11: 13\nSense incidents greus. Així ha succeït la jornada de pluja a la localitat de Xàbia. La pluja va estar present durant tot el dia, sent en moments puntuals, intensa. Segons dades facilitades per Meteoxàbia, a la zona de la Fontanella es van arribar a registrar fins a 180 litres per metre quadrat. En menor quantitat, però amb 57 litres, el Frechinal va ser la segona zona de Xàbia amb més precipitacions acumulades.\nLlit del riu Gorgos\nMalgrat els episodis de pluja forta i ratxes de vent, no es van produir greus incidències a la localitat segons han indicat fonts municipals. Arrossegaments en alguns vials i algun buidatge d'aigua en un garatge han estat les incidències destacades de la plujosa jornada.\nArrossegament de terra i pedres un vial de Xàbia\nPer a la jornada d'avui, el temps seguirà inestable amb probabilitat d'algun xàfec local durant la jornada. pel que fa a les temperatures seguiran fresquetes situant-se el mercuri entre els 24 i els 19 graus centígrads.\nDia ennuvolat al port de Xàbia\nsetembre 23, 2021 a les 8: 45 am\nSi reclamen a l'Ajuntament paguem tots. Deberian de pagar els que s'han forrat construint on no es hauria d'haver construït.\nsetembre 22, 2021 a les 6: 52 pm\nA El Arenal només hi va haver embalsamament d'aigua a les zones que n'hi ha sempre. I mentre no facin res per donar sortida a aquesta aigua, a què se li va tancar el seu pas fins al mar, els seguirà havent.\nI quan la pluja intensa sigui de més durada, tindrem les inundacions d'altres vegades de garatges, soterranis i vehicles.\nDeu ser que com a paga el Consorci ... ..\nSi aquest li reclamés a l'Ajuntament per no prendre mesures, pot ser que decidissin fer alguna cosa.\nsetembre 23, 2021 a les 4: 28 pm\nEls veïns de la via Augusta ens ha vingut molt bé aquesta aigua, tret l'enllumenat públic que es queda com sempre sense servei quan plou, i dic que bé per que almenys tenim les voreres que no s'enganxen els peus, aqui els fanals que funcionen tot i que són de carretera no sabem quan van per que les tapen les xicrandes, jo crec que aquestes coses només passen als afores i no a Xàbia que és una altra ciutat, veritat! senyor Chulvi però ja som bastants residents i en les properes eleccions ho notés 'vostè senyor alcalde de Xàbia


Moció del PP contra les declaracions de Gordó - CENT PER CENT\nMoció del PP contra les declaracions de Gordó\nEl Partit Popular ha presentat una moció de rebuig a la concessió de la nacionalitat catalana als ciutadans de les Illes Balears com a reacció a les declaracions del passat 22 d’agost del conseller de Justícia de la Generalitat de Catalunya, Germà Gordó, en què es mostrava favorable a concedir la nacionalitat catalana als ciutadans de la resta dels Països Catalans -Catalunya Nord, País Valencià, la Franja d’Aragó i Balears-.\nSegons els populars, “aquestes declaracions han provocat la irritació en aquests territoris” i, malgrat tot, han trobat a faltar “una posició ràpida, clara i condundent del Govern de les Illes Balears i del Consell de Mallorca”.\nAixí, el PP de Manacor, amb aquesta moció, pretén que l’Ajuntament rebutgi de “forma rotunda” les delcaracions de Gordó i que lamenti públicament que el Govern de les Illes Balears no les hagi rebutjat, ja que “suposen una clara injerència a l’autonomia de les Illes Balears”. A més, la moció vol constatar que la nacionalitat històrica que formen les illes de Mallorca, de Menorca, d’Eivissa i de Formentera “no forma part de cap entitat política sota la denominació de Països Catalans”.\nLa moció es discutirà al proper plenari de l’Ajuntament, que serà el pròxim dilluns dia 14 de setembre.\nprevious post: Despedint musicalment l’estiu\nnext post: Bob Sands & The Glissando Bigband al Teatre de Manacor


Per protegir als infants i als joves anul·lem els campaments de Setmana santa - Minyons Escoltes i Guies de Catalunya\nPer protegir als infants i als joves anul·lem els campaments de Setmana santa\nDavant la situació excepcional que estem vivint, els escoltes i guies de MEG aquest any no marxem de campaments de Setmana Santa. Per protegir als infants i joves els campaments de setmana santa queden anul·lat i per tant es prorroga la suspensió de totes les nostres activitats fins a l’11 d’abril.\nSabem que és una decisió trista, ja que els campaments són una activitat important del curs, ple de moments màgics i d’aprenentatges conjunts, però entenem que aquesta decisió va marcada per la situació actual. Malgrat el confinament, els agrupaments seguim actius amb el #CAUaCASA acompanyant els nostres infants i joves.\nL’Equip Tècnic i les Secretaries Tècniques de les demarcacions continuem a la vostra disposició per qualsevol cosa que necessiteu. Durant aquests dies estem fent teletreball, no us desplaceu a les demarcacions ni a Can Cadena, ens podeu localitzar als correus i telèfons habituals.


Els càstings del nou programa de TV3 'Buscant la Trinca' comencen a Tarragona — Ajuntament de Tarragona\nEsteu aquí: Inici › La ciutat › Notícies › Notícies 2009 › Els càstings del nou programa de TV3 'Buscant la Trinca' comencen a Tarragona\nEls càstings del nou programa de TV3 'Buscant la Trinca' comencen a Tarragona\nEl Palau de Congressos acollirà la primera gala amb la presència dels integrants original del trio d'humoristes, Lloll Bertran i Pep Plaza, entre d'altres\nLa Conselleria de Comunicació, Participació i Societat de la Informació de l’Ajuntament de Tarragona us convida a participar en un projecte solidari que demana la col·laboració dels tarragonins.\nEl proper dimarts dia 27 d’octubre, a les 20.30 h, tindrà lloc al Palau Firal de Tarragona l’enregistrament de la primera gala del programa de TV3 Buscant la Trinca.\nLa gala serà benèfica i l’entrada tindrà un cost de 5 euros. La recaptació es destinarà íntegrament a la Fundació la Marató de TV3, que aquest any ajudarà a prendre consciència sobre les malalties minoritàries, tan poc conegudes i de tan difícil tractament.\nLa gala comptarà amb la presència de La Trinca, l’humorista Pep Plaza, la cantant Beth i l’actriu Lloll Bertran.\nL’objectiu de Buscant La Trinca és fer un càsting per escollir els tres nois que interpretaran un musical de nova creació sobre la vida de La Trinca. La gala tarragonina serà el primer d’aquests càstings i s’hi presentaran joves seleccionats a les comarques tarragonines.\nPodeu adquirir les entrades a les taquilles del Palau Firal, els dies feiners, de les 9 a les 18 h i el mateix dia de la gala, de les 9 a les 20.30 h. També les podeu comprar a un stand instal·lat a la Rambla Nova, davant del Teatre Metropol, el dissabte 24 i el diumenge 25, de 11 a 15 h i de 16 a 20 h.


Presentació del llibre Del port d’Ordal al pont del Llobregat – Centre d'Estudis Comarcals del Baix Llobregat\nPresentació del llibre Del port d’Ordal al pont del Llobregat\nNeus Ribas 21 de desembre de 2018 21 de desembre de 2018 General No Comments\nEl 14 de desembre es va presentar, a la casa-museu del Centre Excursionista de Vallirana, el llibre Del port d’Ordal al pont del Llobregat. Un recorregut històric per l’N-340. L’acte va estar complementat per la conferència històrica sobre la construcció d’aquesta via a càrrec de M. Teresa Navas, doctora en geografia i professora de la UPC, a la vegada que autora de la tesi doctoral sobre aquesta carretera, i que ha servit de base per la confecció del llibre. Llibre que ha estat editat per Edicions del Llobregat, la editorial del nostre Centre d’Estudis.\nLa convocatòria va comptar amb mes de cinquanta assistents entre els quals estudiosos locals dels pobles de les rodalies, professionals, veïns i veïnes, així com representants d’entitats i membres dels consistoris afectats. Tots ells van poder intervenir en el debat posterior sobre aspectes tant històrics com actuals d’aquest vial.\nVa ser el primer acte dels que es realitzaran sobre aquest tema, als pobles d’aquest entorn geogràfic.\n← El Canal de la Infanta a Santa Creu d’Olorda i a Sant Feliu de Llobregat\nEl CECBLL intervé al curs “Camins d’Aigua. Restauració i ús del patrimoni hidràulic” →


Estíus simfònics 2016 | simfonicadebalears.com\n“Estius Simfònics” és el Festival estival de l'Orquestra Simfònica de les Illes Balears. Per veure la programació punxa aquí.\nPer anunciar la temporada de "Estius Simfònics", l'Orquestra Simfònica de les Illes Balears realitzarà un concert públic, el proper 10 de juny, al Passeig del Born, a les 20:00 hores. Un lloc emblemàtic per a un concert obert a la societat.\nUn total de set concerts seran els que es realitzaran al Castell de Bellver, augmentant, significativament els quatre concerts que es realitzaven anteriorment. Cinc d'ells seran els dissabtes del mes de juliol i dos, els dos primers divendres d'Agost amb un cartell de luxe amb convidats com Julian Rachlin (artista en residència), la soprano Maria Bayo, la pianista Maria Montero, el tenor Josep Bros, el pianista Michel Camilo, etc. Els assistents podran adquirir abonaments si compren els 7 concerts de temporada amb un descompte d'un 20%, i també s'oferiran abonaments de quatre concerts (a escollir) amb un descompte del 10%. Els preus de les entrades seran els mateixos que els de l'any passat amb tarifes de 30, 25 i 10 euros (aquestes últimes en el primer pis i sense opció a l'abonament). Les entrades i els abonaments estaran a la venda a partir de finals de maig.


Els FETS en majúscules - Portada\nAquest article ha estat escrit originalment en castellà. L'hem traduït automàticament per a la vostra comoditat. Tot i que hem fet esforços raonables per a aconseguir una traducció precisa, cap traducció automática és perfecta ni tampoc pretén substituir-ne una d'humana. El text original de l'article en castellà podeu veure'l a Los HECHOS en mayúsculas\nEls FETS en majúscules\nAl llarg de les nostres vides hi ha coses que fem en minúscules i altres a les quals atorguem la suficient rellevància com per donar-los unes majúscules. La majoria dels moviments quotidians els explicaríem probablement en minúscules, però aquella gesta sobre la bicicleta coronant una cresta mítica, aquella confrontació fills contra pares en què els pares vam donar el seu merescut als fins llavors altius fills... Fins i tot aquella acció professional que va generar una insòlita trucada per telèfon d'un superior felicitant pel bon treball realitzat. Home, totes aquestes últimes, i algunes més, les escriurem en majúscules. Són FETS, no mers fets. Però els FETS no sempre actuen directament sobre les nostres vides, si més no en el tangible. Hi ha FETS de gran rellevància internacional que, però, difícilment repercutiran sobre nosaltres, sobretot si estem fets de metall fred, encara que probablement torturin la sensibilitat dels fets d'una altra pasta.\nAltres FETS constitueixen només fets per a una gran majoria. Un exemple? Bé, és un FET que la situació actual de la màquina-eina no és la millor de la nostra història. Però això mateix és tan sols un fet per al comú dels mortals, inconscients ells que aquesta situació arriba a la categoria de símptoma d'una malaltia endèmica en el món occidental. Pitjor encara, l'esmentat FET pot constituir una alarma que avisa de l'existència d'un supraHECHO, el FET dels FETS, que no és altre que la consideració d'aquesta situació feble com una crisi diferent de les anteriors dels cicles econòmics. Les coses difícilment tornaran al cicle ascendent per si soles. El "manufacturing", entès com fins ara, és una batalla en camí de ser perduda, perquè es traslladarà allà on trobi uns millors costos. Però ens queda un tronc flotant al qual agafar: la decidida aposta per la INNOVACIÓ. No, no aquesta de la qual sempre parlem, una de veritat, amb majúscules. O invertim i innovador, o serà un FET que haurem d'apostar per viure del turisme, dels museus o de les festes regionals.


La línia de Wallace: Tancant el cicle\nPrimer va ser en flor, quan ens vam assabentar de la presència de les tramusseres valencianes a la serra de Benicadell. Després, i en el mateix lloc, vaig poder veure també els seus fruits (i amb ells, deia aleshores, "les llavors --els tramussos-- que, si tot va bé, començaran a germinar d'ací uns mesos en aquests mateixos costers esquerps i pedregosos"). Ara sabem que, si més no en aquests costers, tot sembla haver anat bé perquè hi ha centenars de petites tramusseres que han començat a créixer; però també els pocs tramussos que, sense massa esperances --i sense cap tractament previ-- vaig sembrar a casa en un cossiol, han començat a moure des de fa uns dies. Em diuen els companys que ho entenen que, a falta de la bactèria que estableix amb aquesta espècie una relació simbiòtica i que li facilita la fixació del nitrògen del sòl, allò més probable és que les meues petites plantetes cresquen amb dificultats, si és que arriben finalment a fer-ho. Pel moment, en tot cas, m'ha alegrat molt veure-les nàixer, i poder conèixer-les --i reconèixer-les-- també en aquest estat. El que encara no he decidit és si, amb aquestes plàntules, es tanca el cicle, o si més aviat el que fa és obrir-se; crec que ho deixaré en les dues coses alhora...\nEtiquetes de comentaris: conservació, plantes\nCarme Rosanas 31 d’octubre de 2015, a les 23:00\nEnhorabona per aquests nadons vegetals... ;)\nAlfredRussel 1 de novembre de 2015, a les 17:15\nMoltes gràcies, Carme! Demà crec que duré uns purets per repartir-los amb els companys de la feina ;) Salut i una abraçada!\nElfreelang 1 de novembre de 2015, a les 11:33\njo també et felicito ...ostres tramussos a mi de moment m'agrada menjar-me'ls si mai em decideixo a plantar-ne ja et demanaré consell\nAlfredRussel 1 de novembre de 2015, a les 17:17\nAquests m'han germinat quasi per sorpresa, Elfree, simplement els vaig deixar caure a terra sense moltes expectatives... Ja veurem si, a falta de simbiosi, van avant o no; almenys, els que han nascut a la serra sembla que van d'allò més bé. Una abraçada i moltes gràcies!\nxavier pujol 2 de novembre de 2015, a les 17:51\nQuan era petit l'assortiment de "xuxes" era molt més limitat que actualment.\nEls tramussos no faltaven mai a les barraquetes de fira.\nAlfredRussel 31 de desembre de 2015, a les 20:03\nA Alcoi --i a molts altres llocs del País Valencià-- el platet de cacaus i tramussos és part imprescindible en qualsevol esmorzar, vermudet o cerveseta digna de ser considerada; per més "xuxes" que s'inventen, cap podrà substituir-los ;) Salut i moltes gràcies!


Portal de transparència - Consell Insular de Menorca - Els pressupostos participatius\nEl Consell Insular de Menorca, per primera vegada, posa a disposició 1.000.000 d’euros del seu pressupost del 2018 amb l’objectiu d’iniciar els primers pressupostos participatius d'àmbit insular.\nEls pressupostos participatius són un procés democràtic on la ciutadania decideix a què es destina una part del pressupost municipal o insular.\nQuins són els objectius dels pressupostos participatius 2018 del Consell Insular?\nL’objectiu principal és implicar la ciutadania en la presa de decisions responsables sobre el destí d’una part dels recursos públics.\nPromoure el diàleg i la solidaritat entre la ciutadania dels diferents municipis, a partir del coneixement de les necessitats i mancances col·lectives a escala municipal i d’illa.\nTreballar per una major transparència i eficiència en la gestió de l’Administració local, planificant la despesa del CIM i les prioritats dels ciutadans.\nLa quantitat prevista per als pressupostos participatius per al 2018 és d’1.000.000 euros, els quals es distribuiran de la manera següent:\nProjectes d’àmbit municipal: 500.000 euros, repartits de la manera següent:\nSant Lluís 50.000\nCada proposta d’àmbit municipal no pot superar la quantitat assignada al municipi corresponent.\nQuines són les fases dels pressupostos participatius?\nLa primera edició dels pressupostos participatius (2018) té les fases següents:\nFase 1: Presentació de propostes per part de la ciutadania a títol individual o col·lectiu. Aquesta fase anirà acompanyada d’unes sessions informatives a cada municipi per explicar i informar a la ciutadania de tot el procés. Del 5 de febrer al 18 de març.\nFase 3: Votació ciutadana. Es portaran a votació totes les propostes validades. De l'1 de maig al 15 de maig.\nTotes les persones majors de 16 anys.\nLes entitats sense ànim de lucre que vulguin presentar alguna proposta ho podran fer a través d’una persona representant, atès que la participació és individual. Les entitats han d’estar registrades en el Registre d’associacions del Govern de les Illes Balears amb àmbit d’actuació i domicili social a Menorca.\nPoden votar les propostes totes les persones majors de 16 anys empadronades a Menorca.\nLes propostes que es presentin han de tenir els requisits següents per ser considerades vàlides:\nNo poden incloure subvencions a entitats ni finançament de projectes del CIM ja existents\nUn cop emplenada la fitxa es pot presentar presencialment a les oficines del Servei d'Atenció Ciutadana (SAC) i als ajuntaments.


Wikiloc | PUIG DE BESTRACÀ (Oix, Alta Garrotxa, Girona) Trail\nPUIG DE BESTRACÀ (Oix, Alta Garrotxa, Girona)\n2,648 87 1311\nRuta circular espectacular i de bon fer.\nAquestes són les fites més rellevants del tresc:\n■ Mas el Peirer: un lloc espectacular per a un mas.\n■ Mas de Bestracà: vistes al Canigó\n■ Església de Sant Andreu de Bestracà\n■ Puig de Bestracà (1058 m) i ruïnes del castell\n■ Ruïnes del mas les Feixanes\n■ GR-11 per la Vall d'Hortmoier fins a la Palanca de Samsó\n■ Pont Trencat i Pont d'Oix (Pont Romà)\nTrobaràs una descripció més detallada de la trescada pels voltants d'Oix al blog Esporqueret.\nBarcelona - Vic - Olot - Castellfollit de la Roca - Oix.\nDes d'Oix: Iniciem el tresc des de la Plaça Major d'aquest bonic llogaret.\nAVITUALLAMENT I PUNTS D'AIGUA\nNo hem trobat cap font vora camí.\nPel que fa a avituallament, hi ha dues opcions possibles:\n1. Castellfollit de la Roca: Bar-Restaurant - Hostal Mont-Rock. És una molt bona opció. La seva ubicació és força avinent: al costat de la carretera N-260z (carretera d'Olot a Girona), a la sortida del poble i just abans del trencall que ens porta a Oix. Aparcament, cuina casolana. És lloc de pas.\n2. Oix: Hostal de la Rovira. Situat a la Plaça Major, davant l'església. No és un mal lloc per a avituallament. Tanmateix, hem trobat l'inconvenient que no solen obrir fins a les 9.00 h. Oix és llogaret molt petit i no hi ha botigues. Lloc per aparcar.\nSENDERS I SENYALITZACIÓ\n■ Mapa Alpina 25 (1:25.000). Comanegra. El Talló·Ferran. Alta Garrotxa Oest.\n■ Marques grogues a la sortida d'Oix en alguns trams. En alguns trams poc evidents, però sense problemes per seguir senders i corriols.\n■ Corriol pedregós a la baixada de Bestracà, però ben fressat. Un cop arribats a les ruïnes de les Feixanes tornarem per pista forestal (GR-11) fins a l'altura de la Palanca de Samsó. Sense problemes.\n■ Senyalització irregular en el tram del Pont Trencat fins al Pont d'Oix; caldrà estar atent a les marques grogues; en algun moment no són del tot evidents.\n■ Oix (Plaça Major) - Mas el Peirer - Sant Andreu de Bestracà\nDes de la Plaça Major enfilem el carrer principal amunt (NO), seguint les marques grogues en ascensió continuada fins al mas el Peirer. Passarem just per davant del mas. I per pista forestal fins al mas de Bestracà. Passat el mas trobarem l'església de Sant Andreu.\n■ Sant Andreu de Bestracà - Puig de Bestracà - Les Feixanes\nDes de St. Andreu de Bestracà continuarem l'ascensió per corriol evident, excepte en els darrers trams prop del cim. Aquí haurem de negociar amb cura el corriol, no sempre del tot evident. La baixada per la cara nord del Bestracà es fa per un corriol molt pedregós en un tram considerable. Després el corriol es torna normal fins a arribar a les ruïnes del mas les Feixanes, on enllaçarem amb el GR-11.\n■ Les Feixanes - Vall d'Hortmoier - Pont Trencat - Pont d'Oix - Oix\nDes de les Feixanes tot serà pista forestal i seguirem el GR-11 per la Vall d'Hortmoier i riera de Beget fins a l'altura de la Palanca de Samsó. A partir d'aquest punt seguirem el PR C-186 fins a arribar al Pont Trencat (sobre la riera d'Oix). Just passat el pont, girarem pel corriol de mà esquerra en direcció a Oix (hi ha senyal indicador) per arribar al Pont d'Oix (també conegut com a Pont Romà). En la darrera part d'aquest tram caldrà estar molt atent a les marques grogues del recorregut, no sempre ben evidents. Passat el Pont d'Oix arribarem a Oix en un tres i no res.\nMas de Bestracà\nSt. Andreu de Bestracà\nEsquerra: a Oix


Temps de Flors: Tota la informació - Diari de Girona\nLa plaça dels Jurats en la 61a edició de Girona, Temps de Flors Marc Martí\nQuan és Temps de Flors 2018\nS'acosta una nova cita del "Girona, Temps de Flors", l'esdeveniment que més visitants porta a la ciutat. Del 12 al 20 de maig, la que serà la 63a edició de la mostra, a més d'acollir l'exposició dels muntatges florals que elaboren centenars de participants, professoinals i aficionats, omplirà Girona de concerts al carrer, s'obriran monuments, patis, jardins i edificis emblemàtics perquè es puguin visitar, hi haurà jornades de portes obertes als museus, s'engalanaran les entrades a la ciutat, es faran promocions en el transport per facilitar l'arribada dels visitants i també hi haurà preus especials en hotels i restaurants, alguns dels quals oferiran especialitats elaborades a partir de flors. Aquí i allà hi haurà una infinitat d´activitats programades per diversitat de gustos i edats.\nTot està pensat per fer al més agradable possible la visita al qui ve de fora i als propis ciutadans.\nTemps de Flors 2018: Novetats\nEls jardins del Campaner i els jardins de la Devesa seran les dues grans novetats d'aquesta edició de Temps de Flors, que se celebra del 12 al 20 de maig.\nTemps de Flors 2018: Horari\nLes exposicions florals es podran visitar cada dia de les 10 a les 22 h i els dos dissabtes i el dimecres dia 16 de d'abril de 10 a 24 h.\nGirona, Temps de Flors 2018: El cartell\nEl cartell d'enguany de Temps de Flors és una aquarel·la dels elements icònics de la ciutat: Catedral, Sant Feliu, les cases de l'Onyar, el pont de les Peixateries Velles i el Pont de Pedra). L'autora del cartell és Montse Serrano, estudiant de l'Institut Santiago Sobrequés de Girona.\nGirona, Temps de Flors 2018: Què visitar\nA banda dels carrers del Barri Vell, la mostra "Girona, Temps de Flors" ofereix visites guiades, permet visitar espais emblemàtics de la ciutat com ara els soterranis de la Catedral, el refugi antiaeri del Jardí de la Infància, l´antic cinema Modern... Cada any s'habiliten nous espais i s'engalanen per a l'ocasió. De tota manera, hi ha una sèrie d'espais que continuen sent els més concorreguts en cada edició de la mostra: el conjunt romànic de Sant Pere de Galligants i Sant Nicolau, la plaça dels Jurats, els Banys Àrabs, les Sarraïnes, Sant Lluc, Sant Feliu, les escales de la Catedral i els seus soterranis, la Torre Gironella i els jardins dels Alemanys, la Casa Lleó Avinay i l'església de Sant Martí Sacosta.\nGirona, Temps de Flors 2018: On menjar\nAquest any seran 46 els establiments que oferiran menús florals. S´han adherit a la iniciativa #Gastroflors: 1.477 (Hotel Camiral PGA), Amaranta, Amici Coffee & Tapes, Artusi, Brots de Vi, Bubbles Gastrobar, Cal Ros, Cercle Vermuteria, Cocolino, Cua de Gall, Cuida't, D.O., Divinum, Dúplex, Ecoàpat, El 9Burg, El Caliu, El Museu del Vi, El Pati, Els jardins de la Mercè, Imperial Cafè, Índigo, La Taparia del Jim's Devesa, La Font del Gat, La Gioia Pizzeria & Restaurant, La Penyora, La Poma, La Reserva Espai Gourmet, La Rosaleda Jardí Degustació, L'Entrama, Llevataps, Mien, Mimi, Ms Moon Cocktail Bar (Hotel Ciutat de Girona), München, One Sushi Restaurant, Restaurant +Cub, Restaurant Casa Anamaria Hotel, Restaurant Girum, Restaurant Meliá, Tasca Galega Esconxuro, Terral Restaurant, The Club Cafè (Hotel Camiral), Tips Masia Urbana, Umai, Vinil.\nGirona, Temps de Flors 2018: On aparcar\nSón milers els visitants que vénen de fora de la ciutat per gaudir de la mostra floral, i la majoria vénen amb vehicle propi, fet que complica la mobilitat. Als aparcaments més propers al centre és pràcticament impossible trobar-hi una plaça lliure, de manera que per trobar lloc de forma gratuïta cal allunyar-se una mica i moure's a peu. Hi ha aparcaments amb places gratuïtes a la zona de la Copa, a la Devesa, a la rotonda del Pont de Pedret, a la zona dels cinemes Oscar, al Pavelló de Fontajau, a la zona de l'escola de Domeny, Vista Alegre, Montilivi, zona de l'Hipercor, Parc del Migdia, zona Hortes de Santa Eugènia...


La llei islàmica, contrària als drets humans\nUna sentència del Tribunal d’Estrasburg, que dóna la raó a Turquia davant dels islamites, declara que la sharia és incompatible amb el Conveni Europeu de Drets Humans.\nEn una sentència històrica el Tribunal Europeu de Drets Humans d’Estrasburg va refusar a finals de juliol la demanda de l'islamita Partit del Benestar turc (Refah), i va declarar vàlida la decisió presa pel govern turc l’any 1998 d’il·legalitzar-lo per tal de garantir i preservar la laïcitat i la democràcia a Turquia.\nLa demanda interposada contra l’Estat turc argumentava que la prohibició i les sancions imposades contra el Partit del Benestar, entre elles la confiscació de tots els seus bens, i contra els principals dirigents del partit, com ara la inhabilitació per 5 anys de l’exprimer ministre Erbakan i d’altres destacats personatges, violava l’article 11 de la Convenció Europea de Drets Humans; però el Tribunal d’Estrasburg ha respost amb contundència al·legant que aquest partit pretenia instaurar a Turquia un sistema jurídic antidemocràtic basat en la llei islàmica o sharia, que "es fonamenta en regles divines decretades per la religió", que "es desmarca clarament dels valors del Conveni Europeu de Drets Humans", i que per aconseguir-ho no descartava la possibilitat de recórrer a la força per accedir al poder si es donaven les condicions propícies per fer-ho.\nPer això troba raonable que un Estat, en aquest cas Turquia, prengui mesures per impedir la realització d’un projecte que és "incompatible amb les normes del Conveni Europeu de Drets Humans" i que "incita a la violència i no respecta les regles de la democràcia o cerca la seva destrucció", fins i tot abans que es realitzin accions concretes que puguin "comprometre la pau civil i el règim democràtic del país".\nEl Tribunal d’Estrasburg considera que qualsevol partit pot marcar-se per objectiu canviar la legislació o fins i tot el marc legal o constitucional d’un Estat, però sempre que per aconseguir-ho utilitzi mitjans legals i democràtics i sempre que la seva pretensió sigui "compatible amb els principis democràtics fonamentals", cosa que no es donaria en cas d’instaurar-se la llei islàmica. D’aquesta manera declara implícitament que la llei islàmica és contrària als drets humans i legitima els estats europeus per combatre qualsevol pretensió d’instaurar-la en el seu territori.\nEl Tribunal Europeu de Drets Humans d’Estrasburg interpreta i aplica el Conveni Europeu de Drets Humans redactat l’any 1950 per tal de protegir els drets fonamentals i les llibertats dels ciutadans europeus. Les seves sentències són vinculants per a tots els estats signataris, entre els que hi han tots els de la Unió Europea.\n*PÀGINA PRINCIPAL *QUI SOM *NOTÍCIES I ARTICLES *CAMPANYES *TEXTOS LEGALS I ALTRES DOCUMENTS *BIBLIOTECA *ENLLAÇOS I ALTRES ADRECES D'INTERÈS *CONTACTA AMB NOSALTRES


Elionor descobreix que la seva mare té una enemiga i que ha deixat sol el seu pare\nLa princesa Elionor descobreix que la seva mare té una enemiga | GTRES\nElionor sap els motius de la topada\nper Ivan Iglesias 18/06/2022 14:08h\nElionor va ser una de les grans absents a la festa més important de l'any de la reialesa europea. La princesa estava entre les convidades a la celebració de la majoria d'edat d'Ingrid de Noruega, però finalment va descartar la seva presència. El mateix va passar amb la seva mare i la infanta Sofia, que van declinar anar a l'esdeveniment.\nEn el cas de Letícia, tot apunta que hauria rebutjat la invitació per un motiu de pes. Es tractaria de la presència d'una dona amb qui no manté una bona relació des de fa temps. Ella és Marie Chantal, casada amb Pablo de Grècia.\nEn el cas de Elionor, la seva baixa no va causar cap sorpresa. Aquest mateix divendres finalitzava les classes al centre d'estudis de Gal·les on va acabar 1r de Batxillerat. Per tant, amb prou feines disposava de temps per traslladar-se fins a Noruega.\nAlguns ho van veure com l'oportunitat perfecta perquè la jove es presentés a les homònimes. Tot i això, tot fa indicar que es resisteix a fer aquest pas. No estan prestant gaire atenció a aquests compromisos institucionals amb altres cases reials europees.\nEls reis, de moment, veuen massa prematur la seva presència a aquest tipus d'esdeveniments. Prefereixen que segueixi amb els seus estudis i amb una agenda més senzilla.\nL'únic representant de la família reial espanyola a Oslo va ser Felip. Malgrat que soni una mica estrany, la reina va optar per deixar-ho sol en aquesta celebració. Hi va haver un gran desplegament per part de reis i princeses de tot el continent.\nElionor rep les indicacions de la seva mare | GTRES\nEntre altres van estar Federico i Mary de Dinamarca, Victòria i Daniel de Suècia, Pablo i Marie Chantal de Grècia o Màxima i Guillermo d'Holanda. La majoria ho van fer acompanyats pels seus fills. La festa no se la volia perdre ningú.\nÉs prou conegut per tots que la mare d'Elionor no sol trobar-se gens còmoda en aquest tipus de celebracions. A més, alguna vegada ja ha admès que els caps de setmana prefereix reservar-los al descans i a estar amb la família. I més en aquesta època, on les seves filles es troben a casa després de finalitzar el curs.\nEn qualsevol cas, alguns experts en cases reials no entenen gaire la seva actitud. Sobretot perquè d'aquí un any la princesa farà la majoria d'edat. La seva assistència ha contribuït a millorar les relacions amb les altres famílies reials.\nLa reina ja fa 18 anys que és a la Zarzuela, i en tot aquest temps se li han resistit dos països monàrquics: Mònaco i Noruega. Sorprèn molt allò del país escandinau, ja que el seu marit manté una gran relació amb Haakon. De fet és el padrí de la seva filla Ingrid, i per això estava obligat a assistir a la seva posada de llarg aquest divendres.\nElionor tornarà aviat a Espanya | GTRES\nElionor descobreix el problema de la seva mare\nElionor sap que la seva mare intenta evitar sempre que pot Marie Chantal de Grècia. La relació entre elles és inexistent. Per explicar aquesta mala relació cal remuntar-se al 2018.\nLa reina va mantenir una topada amb l'emèrita a les portes de la catedral de Palma. Una imatge que va generar molta polèmica i que va deixar fins a cert punt en mal lloc l'asturiana. Després de veure aquelles imatges, la dona de Pablo de Grècia no va dubtar a reaccionar.\nAl seu perfil de Twitter va assegurar que cap persona gran mereixia aquest tipus de tracte, i és que «ella ha mostrat la seva veritable cara». Unes paraules molt dures que van molestar molt Letícia.\nElionor és conscient que allò va propiciar una ruptura, malgrat que la relació entre totes dues mai havia estat gaire estreta. Durant anys, com va publicar Look, Marie Chantal li va enviar a la reina roba de la seva pròpia marca per a les seves filles, en un intent per acostar postures. Però l'espanyola no li va agrair mai el detall.\nAnar a portada Última hora Cor Última hora Reina Letícia Última hora Princesa Elionor\nAlejandra Rubio confirma l'embaràs i la seva mare descobreix el vestit de núvia\nMiguel Sánchez, marit de Chenoa, paga una dinerada per demostrar la seva innocència


Summer Program - Programa d'estiu - La Fàbrica de la Dansa - Palamós - Girona\nSummer Program - Programa d'estiu\nSUMMER PROGRAM "DANCE TOUR'22” :Per a nens/es que els hi agrada ballar i treballar dur i, tot i que no volen entrar al món de la competició, volen treballar i aprendre amb tècnica i qualitat. Es treballarà de forma dinàmica per fer un estiu divertit però amo base!!!!\nSUMMER "DANCE COMPETITION'22" : Per a nens/es que vulguin dedicar-se al món de la competició amb esforç i talent. Nosaltres donarem les eines, ells ho ha de demostrar amb talent!*\n*El "Summer Dance Competition" va dirigit a tots els alumnes que desitgin formar part dels grups de competició del curs 2022/2023.\nInscriure's NO garantitza l'entrada als grup de competició, sinó que durant el "Summer Dance Competition" els professors de cada disciplina evaluaran el nivell de l'alumne/a, a fi de poder fer la sel.lecció definitiva pel curs vinent. La valoració del professorat NO podrà ser questionada.\nÉs obligatori cursar un mínim de 7 setmanes al "Summer Dance Competition" per tal d'accedir al procés de sel·lecció i poder formar part dels grups de Competició de Jazz/Showdance i Hiphop/Comercial.\nL'estructura de les classes serà estil workshop intensiu amb videoclip (es gravaran cada dues setmanes aproximadament). Amb aquesta nova composició aprendrem a jugar amb l'actitut, guanyarem presencia escènica i sabrem actuar davant la càmara amb bona actitut i eliminant la por escènica. Això, será beneficiós en el cas de càsting, audició, Competició o possibles videoclips.\nPels alumnes que ja dominen certa tècnica i coneixements de dansa, i mitjançant una selecció prèvia, oferim la possibilitat d'accedir als grups de competició, especialitzats en dansa modern jazz & showdance i commercial dance & hip hop.\nDividits per edats i categories, des de l'escola presentem diferents coreografies grupals, "duo" o "solo", a diverses competicions d'àmbit regional, nacional. internacional i mundial, on es veuen reflectits l'esforç i la disciplina adquirits durant les classes. Formar part d'un grup de competició implica un nivell d'exigència més elevat, sent imprescindible una formació tècnica en totes les disciplines que s'ofereixen a l'escola i l'assistència a un mínim de classes. Tanmateix, des del centre us animem a tots a formar-hi part per l'enriquidora experiència personal que suposa posar-se a la pell d'un ballarí professional.\nEls alumnes que han format part dels grups de competió del curs passat s'han d'inscriure igualment a aquest procès de sel·lecció prèvia, per valorar de nou la seva adaptació al grup i si hi ha un bon seguiment i predisposició, a més d'una bona millora tècnica i talent.\nEl preu réduit per semantes només s'aplicarà si el pagament es fa integrament abans del 24/05/21. Sinó, es pagarà cada setmana extra pel seu preu individual (preu per setmana).


Més de 20 anys | Centre Sant Jaume - Fundació Carles Blanch\nL'any 1995, coincidint amb la celebració del centenari de la ubicació del Col·legi Sant Ignasi a la vila de Sarrià, es constitueix la Fundació Carles Blanch gràcies a les següents Entitats Fundadores:\nCol·legi de Sant Ignasi de Sarrià\nAssociació de Pares de Família del Col·legi Sant Ignasi de Sarrià\nAssociació d'Antics Alumnes del Col·legi Sant Ignasi de Sarrià\nFundació Sant Ignasi\nAquesta opció va ser l'expressió social de la resposta educativa que el col·legi pretenia oferir a la societat i en memòria de Carles Blanch i Xiró, s.j., sarrianenc, antic alumne, jesuïta, director del Sant Ignasi. Blanch va aportar una nova visió del col·legi, impregnada de sentit social.\nEl 1996 s’inicia l’activitat socioeducativa del centre obert del Centre Sant Jaume, en uns locals situats al carrer Tortosa de Badalona (i cedits per la Parròquia Sant Jaume del mateix barri de Gorg) amb una clara vocació de promoció de la justícia des de l'àmbit educatiu amb infància en situació de risc social.\nL'any 2002 s’adquireix i rehabilita un nou espai del mateix carrer amb la voluntat de garantir la idoneïtat de la intervenció i poder donar major atenció i cobertura a les necessitats dels infants, joves i famílies de la ciutat. S'inicien així nous projectes:\nEl treball amb persones nouvingudes en col·laboració amb Càritas (que finalitza al 2006).\nEl projecte Alternativa a l'Absentisme, que atén 16 alumnes de l'etapa d'educació secundària Obligatòria del territori de Badalona. El 2004 serà reconegut pel Departament d'Ensenyament com la UEC Gorg.\nL'Aula Oberta, que el 2005 inicia l'acompanyament en el reforç educatiu a joves que continuen estudiant més enllà dels 16 anys. El 2012 s'integra al Centre Obert Sant Jaume.\nEl Projecte de Suport a l'Acció Educativa, que des del 2008 genera accions educatives i preventives a les situacions d'absentisme i de vulnerabilitat d'algunes famílies del territori de Badalona Sud.\nEl projecte Aactiva't que, des del 2009 i a través d'accions formatives i d'un acompanyament individualitzat, pretén capacitar i habilitar els joves per possibilitar la seva inserció laboral.\nTweets by @CentreSantJaume\nEls Patrons de la Fundació Carles Blanch visiten el nou edifici del CSJ


Malerudeveure't: Nou programa de llibres a C33: Via llibre\nPost de: El veí de dalt a les 9:36:00 a. m.\nDps de llegir-te em passen pel cap algunes idees: "quien mucho abarca, poco aprieta" "callejeros lectores"\nDe qualsevol manera, primer cal veure-ho per poder jutjar-ho.\nNo t'hauria d'haver llegit, que ara vaig mal predisposada!!\nNo miro la tele i aquesta no serà una excepció, però em sembla una proposta interessant. Si la fan amb calma i no intentant encabir-ho tot a cada programa, pot sortir una cosa digna de veure i que acosti la litaratura al públic. Malauradament, la poca audiència que tindrà serà ja de lectors empedreïts, però igualment, sempre està bé estar al cas. I si d'alguna manera també es parla de literatura en xarxa, penso que això ens beneficiarà a tots.\nTotalment d'acord amb la teva apreciació de l'hora del lector.\nA veure què tal aquesta nova proposta. Li haurem de donar una oportunitat!\nEns delectaran amb un nou "tu tot tothom"?\nHaurem de veure-ho per poder opinar, tot i que, com diu la Lula, sembla un programa molt ambiciós. Massa.\nPrefereixo passar per blocs com el teu. Salut\nL'he vist una estona i em quedo amb "L'hora del lector" (que no trobava gens elitista en comparació amb la seva etapa a BTV). A més, al "Via llibre" hi sortia el Màrius Serra amb unes ulleres de sol al cap i fent posturetes. He fugit ràpidament cap al Madrid-Ajax de la 1.\nLes comparacions són odioses. L’hora del lector era un model de programa i Via Llibre n’és un altre. Felicito el plantejament diferent, amè i que suggereix visionar-lo a un públic més ampli que possiblement més endavant gaudirà també de programes amb “butaca i escriptor”.\nIntent no comparar. Jo era una gran seguidora de "L'hora del lector", però me costa. Igual és qüestió de temps... La bona notícia és que se segueixi fent un programa de llibres. Quan van suprimir l'anterior ja vaig pensar el pitjor...\nM'abstindré de tornar a opinar fins que no hagi vist, almenys 100 programes , no fos cas que em tirin la caballeria per sobre i em titllin de sectària ....\nl'haurem de deixar fluir una temporada , a veure que en surt de tot plegat.


Els nous camins de FiraTàrrega | Territori Creatiu\nFiraTarrega 02/04/2019 Àrea de comunicació\nAnna Giribet i Argilès, Directora Artística\nEduard Ribera, Cap de Comunicació\nFiraTàrrega afronta els propers cinc anys un nou projecte artístic però també un nou projecte de gestió. Els canvis recents en les dues direccions de la Fira han implicat que en aquests primers mesos de singladura estiguem redoblant els esforços per trobar el mínim comú denominador que respongui a l’esperit dels projectes presentats pel Lau Delgado, com a nou director executiu, i per l’Anna Giribet, com a nova directora artística. Juntament amb la resta de l’equip, estem duent a la pràctica un exercici de reflexió i posada en comú molt interessant, sobre quina ha de ser la nostra funció dins de l’engranatge sectorial i en tant que mercat estratègic cultural de la Generalitat de Catalunya, que ens està conduint a la concreció dels nous marcs d’acció en què s’haurà de moure la Fira al llarg dels propers cinc anys.\nEscargots. Slowolou (c) Núria Boleda. Arxiu FiraTàrrega 2018\nEn termes generals, podem afirmar que el nou projecte recull l’essència de l’etapa anterior, de la qual ens sentim hereus. No es pot qualificar aquesta nova etapa de rupturista sinó que es concreta com un procés d’evolució que planteja un canvi de mirada o d’enfocament: beu i s’amara de les coses que funcionen, recicla o actualitza alguns aspectes que necessiten ser revisats i proposa nous reptes que s’hauran de dur a terme amb la complicitat de tot l’equip. Volem insistir en aquest aspecte perquè ens agrada treballar en equip i donem valor a les potencialitats de totes les persones. És per això que la transversalitat i la complicitat han de ser els pilars que han de sostenir l’edifici de la Fira aquests propers anys, en tots els sentits.\nEn síntesi, validem l’esquema segons el qual la Fira és, en primer terme, un espai per a l’exhibició de la creativitat escènica contemporània que posa l’accent en les arts de carrer i l’espai públic i punt de trobada, contacte, contractació i intercanvi per als agents que operen en aquest mercat cultural. Segonament, ens reivindiquem com una estructura d’acompanyament en els processos de producció d’espectacles i d’inserció en els circuits de distribució per als nous creadors o per a aquells que recondueixen el seu treball creatiu a l’àmbit de les arts de carrer. En tercer terme volem mantenir i, si cal, ampliar el nostre paper com a espai per a la formació especialitzada, en l’àmbit de la creació així com també en l’àmbit de la gestió i la programació relacionada amb les arts de carrer i l’espai públic.\nEns plantegem que el projecte per als propers cinc anys evolucioni cap a un nou paradigma. Un model que reforci la funció de l’esdeveniment en dues línies d’acció: com a generador d’espais de distribució i de públics per a les produccions escèniques i com a referent sectorial que concentri experiència i el coneixement i el posi a la disposició d’institucions, creadors i professionals. En definitiva, que esdevingui un agent imprescindible per afrontar els reptes que es plantegen al sector per als pròxims anys.\nPel que fa més concretament a l’àmbit artístic, pretenem que la programació tingui una mirada polièdrica, que es pugui adreçar a moltes tipologies de públics diferents i que qualsevol persona pugui trobar-hi alguna peça que sigui del seu interès. Els valors que volem posar en joc tenen a veure amb la transversalitat, el compromís i la recerca, en el sentit que les arts de carrer en particular i les arts escèniques en general ja no es conceben com una simple expressió cultural sinó com un catalitzador que, des dels plantejaments artístics i la creativitat, ha de donar respostes a les necessitats, les inquietuds o els reptes socials i polítics del segle XXI: el territori, la identitat individual i col·lectiva, la memòria, la inclusió social, la democràcia cultural, els usos de l’espai públic, l’expressió de la ciutadania, l’educació, la salut, el pensament, la multiculturalitat, les relacions intergeneracionals, la llibertat d’expressió, la innovació i tants d’altres.\nVolem donar cabuda a discursos contemporanis, integradors, universals, cohesionadors i crítics. Hem de ser capaços d’incloure les peces més crítiques i també les peces més festives i d’entreteniment de qualitat. També ens agradarà posar algunes preguntes sobre la taula. Com l’art en l’espai públic pot contribuir a la transformació urbana? Com pot celebrar, remarcar o qüestionar la varietat de les nostres identitats culturals?\nD’altra banda, no podem oblidar que FiraTàrrega és un mercat i, com a tal, un dels objectius principals és proposar als professionals una oferta de qualitat que pugui ser del seu interès. La programació, per tant, ha de poder atendre tant aquell professional que ve de Newcastle a la recerca d’una peça de plaça com aquell programador de València que busca una experiència escènica en un espai no convencional o aquell grup d’amics que, senzillament, vol passar una bona vesprada.\nPer dur-ho a la pràctica, intentarem trobar l’equilibri entre les novetats de la temporada, el resultat de col·laboracions i intercanvis artístics i la provocació de peces a partir de la investigació en el marc del programa Suport a la Creació que, sigui dit de passada, ha posicionat la Fira aquests últims anys i li ha donat bons resultats.\nA través del Suport a la Creació, a la Fira hem après a acompanyar processos creatius on l’espai públic és un dels principals protagonistes. Ara ens toca remoure el model i fer-lo evolucionar. Encarem aquesta nova etapa integrant-hi totes les relacions possibles entre artistes, professionals, mercat, ciutat i ciutadania de Tàrrega i rodalia. Incorporem una nova classificació que preveu diferents tipologies de projectes, en funció del tipus d’acompanyament, més llarg o més intens, que requereixin. També hi volem incloure processos d’assessorament especialitzat que podem oferir a les companyies des de l’organització, per exemple en termes de mercat. O bé la inclusió dels pobles agregats de Tàrrega com a espais per a la creació; o la incorporació a la cadena de valor de les residències artístiques de la distribució dels espectacles en circuits d’exhibició que siguin realment sostenibles. En definitiva, ens agradaria completar el cercle d’aquest procés d’acompanyament en base a l’experiència que hem anat adquirint tots aquests anys i al coneixement que té la Fira, en tant que organització i en relació als mercats artístics.\nTenim clar que el projecte de la Fira té diversos destinataris. No només el públic, no només els artistes, no només els professionals que s’acaben acreditant en cada edició. També les institucions, també els integrants del sector, les associacions professionals, els circuits de distribució. I, per què no, també les persones implicades en la gestió de l’espai públic, en l’educació dels infants i joves —que, no ho oblidem, també són espectadors—, les persones que treballen per la integració social, la igualtat o la democràcia cultural… En definitiva, totes aquelles persones i institucions amb qui podem compartir valors, inquietuds i objectius i amb qui ens agradaria ser capaços d’eixamplar el camp d’acció de les arts escèniques.\nAquests són els camins que ens agradarà recórrer els propers anys.


Indignats CNS: Miquel Torres arriba a l'equador del seu mandat intentant netejar la nefasta imatge de la Junta\nMiquel Torres arriba a l'equador del seu mandat intentant netejar la nefasta imatge de la Junta\nMiquel Torres, en un darrer intent per netejar la deteriorada imatge d'ell i de la Junta Directiva, va escriure una reflexió sobre la situació del Club. Com sempre, ha d'utilitzar els èxits esportius per tapar la seva mala gestió.\nEn la mateixa línia, demà dia 14 de maig, Miquel Torres convida a tots els treballadors a un pica-pica per agrair “èxit organitzatiu” puntualitzant “ja que d’una manera o altra tots hi heu col.laborat” de la gran Final Four. Demà a les 22 a les instal·lacions de Can Llong.\nMiquel Torres segueix amb l'estratègia de voler netejar la imatge davant dels mitjans. No sabem si la publicació d'aquesta carta representa un canvi en les males relacions entre el Club i el Diari Sabadell (fruït del ningunejament de l'entitat al mitjà en actes importants); o si per contra, el fet de que s'hagi publicat a la secció de Cartes del Lector, com si es tractés de la senyora Josefina que es queixa dels pixums de gat, és la manera que té el Diari de tornar-li. El que està clar és que per molt que intenti netejar la seva imatge, ho té molt difícil per fer tapar la mala gestió i encara més per intentar convèncer de que està preparat per gestionar el Club.\nAnònim 21 de maig de 2014 a les 13:09\nciertoo se ira al sant andreu de enchufado como siempre ,pues el padre de su ahijada el nuevo tecnico deportivo


Alguns dels col·laboradors educatius de l'Escola Espanyola seran reubicats - FÒRUM.ad\nAlguns dels col·laboradors educatius de l’Escola Espanyola seran reubicats\nOn: 19/12/15 14:39\nEl ministeri d’Educació ja ha començat a posar fil a l’agulla per consolidar algunes de les 200 places ocupades per treballadors eventuals. El problema sorgeix amb els col·laboradors educatius de les escoles espanyoles, arran de la posada en marxa del centre unificat d’Escaldes. A partir del curs vinent, alguns hauran de ser reubicats en escoles d’altres sistemes educatius.\nEl tancament de la majoria d’escoles espanyoles de primària a final d’aquest curs farà que el nou centre d’Escaldes-Engordany tripliqui el nombre d’alumnes, ja que acollirà tots els estudiants del sistema espanyol. Es passarà dels 130 alumnes actuals fins els 370. I el centre té capacitat per acollir-ne fins a gairebé mig miler. El ministeri d’Educació és conscient que, amb el tancament de les escoles espanyoles, alguns treballadors hauran de ser reabsorbits en diferents centres del sistema educatiu andorrà o francès.\nLa integració del sistema espanyol en un únic centre anirà acompanyat de la posada en marxa d’un projecte pedagògic renovat que incidirà més, per exemple, en l’aprenentatge de l’anglès. Això pot afavorir, segons el ministre Jover, que l’opció d’estudiar a l’escola espanyola sigui una opció cada cop més atractiva a tenir en compte. El sistema espanyol acull més de 3.000 alumnes aquest curs.\nPrevious Post: Tornen els robots de la Micro First Lego League Andorra Telecom\nNext Post: Ernest Crusats: músic i vocalista del grup “La iaia”\nPetit incendi a tocar de la capella de Sant Romà dels Vilars


joventut activa: LES INSCRIPCIONS PER AL CURS DE MONITORS S'OBREN DILLUNS\nLES INSCRIPCIONS PER AL CURS DE MONITORS S'OBREN DILLUNS\nLa Regidoria de Joventut informa que el proper dilluns dia 3 s'obrirà el termini d'inscripcions per al Curs de Monitors 2013, que s'allargarà fins el 18 de juny. El curs s'impartirà el proper mes de juliol a les tardes al Centre Cívic.\nEl Curs de Monitors d'enguany serà de l'1 al 31 de juliol. Les classes s'impartiran a les tardes de 15:15 h a 19:30 h al Centre Cívic (carrer del Segre, 1). Aquest curs té 100 hores de teòrica, 150 de pràctica i 25 més de memòria de pràctiques.\nEl preu és de 80 euros i inclou formació, material didàctic, un llibre i l'assegurança. Els requisits per poder assistir al curs són tenir a partir de 18 complerts i haver cursat ESO o equivalent. Tindran prioritat les persones empadronades a Malgrat de Mar.\nLes inscripcions, que seran per rigorós ordre d'inscripció, es podran realitzar del 3 al 18 de juny o bé fins a exhaurir les places -n'hi haurà un màxim de 30. El termini màxim de pagament serà fins el 20 de juny. Per formalitzar la inscripció cal adreçar-se al Centre Cívic de dilluns a divendres de 8 h a 13:30 h i dimarts i dimecres de 15:30 h a 19:30 h. Cal portar una fotografia de carnet i una còpia del DNI.\nAquesta és la darrera convocatòria de cursos amb aquest pla de formació. A partir del proper octubre, s'adequarà a les noves qualificacions professionals i tindrà una durada de 310 hores (150 teòriques, 135 de pràctiques i 25 de la memòria)\nPublicat per Regidoria de Joventut de l'Ajuntament de Malgrat de Mar a dijous, de maig 30, 2013\nLES INSCRIPCIONS PER AL CURS DE MONITORS S'OBREN D...\nJoventut obre les Aules Estudi del 27 de maig al 1...\nEl Centre Cívic acull una trobada de tècnics de Jo...\nOFERTA DELS PQPI CURS 2013-2014\nSELECCIÓ DE MONITORS/ES CASAL D'ESTIU 2013


La UAB i Círculo Lateral organitzen unes jornades sobre literatura i periodisme - SPC Sindicat de Periodistes de Catalunya - Sindicat de Professionals de la Comunicació\nInici/Notícies/La UAB i Círculo Lateral organitzen unes jornades sobre literatura i periodisme\nPrestigiosos escriptors, periodistes, professors i editors de la talla de Daniel Schneidermann, Juan Villoro, Empar Moliner, Ignacio Martínez de Pisón, Guillem Martínez, Bru Rovira, Francesc Escribano, Jorge Herralde, Margarita Riviere, David Vidal i Fernando López Pan, entre altres, debatran sobre les relacions entre periodisme i literatura. Ho faran en el marc de les Jornades de literatura sense ficció: Realitat i creació en el periodisme d’avui, organitzades per Círculo Lateral i la Facultat de Ciències de la Comunicació de la UAB, que se celebraran entre els dies 7 i 10 de novembre. S’hi tractaran qüestions com el vell o el nou periodisme, pur o contaminat, informatiu o narratiu. Al llarg de les sessions s’estudiarà el gènere dels grans reportatges i de les grans cròniques, aquell en el qual la revista Lateral hi té una secció fixa anomenadaSin Ficción.\nEl curs es desenvoluparà en forma de vuit conferències i quatre taules rodones. Es duran a terme a les instal·lacions de la UAB a la Casa de Convalescència, al carrer Sant Antoni Maria Claret, 171, de Barcelona. A la pàgina web www.lateral-ed.es/sinficc.htm es pot ampliar la informació sobre aquestes jornades i també al número de telèfon 93 265 29 76.


Fulles Dansaires: Ultra Heaven\nTítol original: Ultra Heaven\nGèneres: Ficció científica, drama, sobrenatural\nNombre de volums: 3 i aturada al Japó\nEdicions fora del Japó: França (Ultra Heaven) i Itàlia (Ultra Heaven, aturada/cancel·lada al segon volum)\nVaig posar-me amb aquesta sèrie sense conèixer-ne l’autor ni saber-ne res. Simplement, perquè em va cridar l’atenció: les portades, sense gaire color, saben apoderar-se de la mirada del consumidor.\nEl títol és una clara referència a Ultra Man i/o Ultra Seven. Per si no fos prou evident, dins del propi manga se’ns deixa clar. Tot i així aquest còmic no tracta sobre monstres gegants ni herois que els han de combatre, sinó de l’ús de substàncies psicotròpiques sintètiques.\nLa història se situa en un futur proper, on l’ús de drogues en general no només està permès, sinó que se’n fa publicitat a tort i a dret. Hi ha molts individus que, en comptes d’anar al bar de tota la vida a emborratxar-se, hi van a ficar-se altres substàncies psicotròpiques. “Ultra Heaven” és el nom d’una droga il·legal fortíssima, que fa experimentar un munt de sensacions fins i tot als que tenen una forta tolerància a les drogues comercialitzades. El Kabu està enganxadíssim a les drogues i la descoberta d’Ultra Heaven li farà conèixer experiències encara més extremes.\nTot i que la premissa pugui semblar interessant, el guió de l’obra no és gran cosa i els personatges, tampoc. El protagonista sembla tenir els seus traumes i tal, però no s’hi arriba a aprofundir gaire.\nEl valor d’aquest manga radica en les escenes en què algú experimenta els efectes de les drogues. Resulta increïble com l’autor utilitza fantàsticament tots aquests recursos i com, respecte a les escenes “normals”, fon les separacions entre vinyetes. La sensació en el lector és tot un cop d’adrenalina. Com que mai he provat drogues (i tampoc en tinc la intenció), no sé fins a quin punt serà aproximat el que aquí se’ns mostra.\nL’estil de dibuix té unes influències descaradíssimes del Katsuhiro Ōtomo. De fet, si m’haguessin deixat llegir unes pàgines de mostra sense el nom del Keiichi Koike, hauria pensat que eren creació de l’autor d’Akira. Les il·lustracions estan bastant aconseguides en general, però hi ha a vegades distribucions d’espais que no quadren bé amb la perspectiva.\nLa recomano? Sí. No pel guió ni pels personatges, sinó per les escenes de surrealisme que conté, imitant “viatges” i somnis. Un clar exemple d’obra on la narració es cruspeix tota la resta. (Consti que la imatge de mostra que he posat no és de les més impactants, ja que prefereixo que cadascú descobreixi la màgia d’aquest manga encarant-lo.)\nNota global (fins al volum 3): 7’5\nPublicat per Flors Enversa a 1:50\nEtiquetes: 2-5 volums, 2000's, Drama, Ficció científica, Keiichi Koike, Seinen, Sobrenatural


5 idees d'entrepans saludables, que es fan en 5 minuts\nHomeLaboratori5 idees d’entrepans saludables, que es fan en 5 minuts\n12 maig, 2019 Elisabet Laboratori 0\nEstem canviant hàbits alimentaris a casa per ser tots més saludables i hem decidit apostar per esmorzars i berenars saludables, sense sucres.\nJa us vaig explicar diverses idees dels nostres healthy snacks preferits, i avui us porto una mica més d’informació: aquest és un post dedicat als entrepans!\nEt falten idees per saber què posar l’entrepà de l’escola i no repetir cada dia el mateix? Vols (com nosaltres) que els teus fills mengin més sa? Aquí tens cinc idees de farcits d’entrepà saludables preparats en menys de cinc minuts. Perquè hi ha més vida més enllà dels embotits i nocilles/nutelles (encara que siguin casolanes)!\nA casa fem la crema de cacauet amb el robot de cuina (en el meu cas, la Thermomix) i es triga cinc minuts justos a velocitat 5. El mateix cacauet va deixant anar oli i es va lligant fins a quedar amb la textura clàssica de la crema de cacauet.\nA la nevera aguanta diversos dies en un recipient tancat. Ha estat un gran descobriment perquè, a més dels entrepans, el fem servir també amb el iogurt natural i queda fantàstic.\nAixò sí que no té cap misteri: s’agafen olives i es trituren 🙂 En realitat la recepta és més completa amb tàperes i anxoves però a casa la fem versió simple i triomfa igual. Nosaltres la fem tant d’olives negres com d’olives verdes i les dues untades en el pa queden perfectes.\nQui no s’ha portat mai un entrepà de truita per a les excursions? És un farcit molt nutritiu i a més de ràpid.\nJo recordo que la meva mare me la feia amb pa bimbo, per a mi era màgia perquè aconseguia fer una … truita quadrada!\nPlàtan i xocolata en pols\nAquest ha estat un dels últims farcits a aparèixer a casa però és dels que més agrada 🙂 Un plàtan ben madur xafat (si el tens a la nevera treu-lo amb temps o posa-ho un moment al microones perquè sigui més fàcil) i li afegeixes cacau 100% en pols.\nTot aquest mix ben barrejat i escampat en el pa és una de les delicatessen preferides de la nostra filla gran, de 6 anys.\nAlvocat i salmó\nEn aquest cas, l’alvocat madur també és fàcilment untable i amb un rajolí d’oli ja és ideal per a l’entrepà, si li afegeixes una mica de salmó fumat és per morir-se 🙂\nQue et semblen? Quin provaràs primer?


Resolució del Comitè d'Apel.lació 6/2019\nVIST, la resolució del Comitè de Competició referent a aquest assumpte 23/2019.\nVIST, les al·legacions del denunciant, on exposa que la fiança que li reclama el Comitè de Competició només té validesa quan fan referència en el procediment immediat i que per tant, no procedeix en el assumpte que ens ocupa.\n3.- Tota reclamació haurà d’anar acompanyada d’un depòsit d’una fiança en metàl·lic de 50 EUROS.\nArticle 81 de la Llei de l’Esport\n-1. En qualsevol moment del procediment l'òrgan competent per a iniciar l'expedient pot adoptar, mitjançant acord motivat, que s'ha de notificar als interessats, les mesures cautelars de caràcter provisional que assegurin l'eficàcia de la resolució final que hi pugui recaure.\n-2. Les mesures a què fa referència l'apartat 1, que no tenen caràcter de sanció, poden consistir en:\na) La prestació de fiances.\nb) La suspensió temporal de serveis, activitats o autoritzacions.\nc) El tancament d'instal·lacions esportives.\nTenint en compte que la finança, en aquest cas, és una eina dissuasiva per evitar denúncies sense fonaments legals i que és retornada en cas que sigui estimada la reclamació, aquest Comitè d’Apel·lació considera que aquest requisit formal no afecta el contingut del procediment i que és legítim que el Comitè de Competició reclami el seu pagament, tal com ha fet en altres procediments similars.\nA més, la “Llei de l’Esport DECRET LEGISLATIU 1/2000, de 31 de juliol, faculta la prestació de fiances, si l’òrgan competent, en aquest cas el Comitè de Competició, ho considera necessari per iniciar l’expedient.\n1.Ratificar la resolució del Comitè de Competició 23/2019.\n2.Desestimar que el gerent de la Federació que actua d’enllaç entre els demandants i els Comitès Disciplinaris pugui ser recusat pel motiu que s’al·lega.


Bicis al bus – L'independent\n15 de gener de 2015 Redacció\t0 Comments\nFins ara el fet de pujar una bici al bus quedava a l’elecció de cada companyia de transport, per això a l’any 2008, l’Altraveu va presentar una moció al ple municipal demanant:\nLa moció es va aprovar per unanimitat, per tant l’Ajuntament de Castellar es va comprometre a impulsar l’acord.\nDurant aquests anys hi ha hagut problemes per poder pujar la bici al bus, Sarbus no ha estat gens permissiu i alguns usuaris s’han queixat.\nDes de l’Altraveu sempre hem anat insistint que l’Ajuntament executés l’acord.\nAl desembre de 2014 es va publicar al Diari Oficial de la Generalitat de Catalunya, l’ORDRE TES/376/2014, dictada pel Departament de Territori i Sostenibilitat.\nEn l’article 8 es regula el transport de les bicicletes al bus, tot i que és una mica limitat, en el cas de Castellar només s’admetran dues bicicletes per trajecte. No deixa de ser un primer pas per seguir insistint amb un tema que és de sentit comú, sobretot a Castellar que no disposem de cap altre sistema de transport que aquest i a més a més patim el greuge que Sabadell no està a la mateixa zona que Castellar fet que suposa un sobrecost quan canviem de medi de transport.\nCaldrà seguir treballant, per tal que el màxim de gent pugui fer servir aquest servei de transport molt més sostenible i no sigui tant limitat. No estem demanant res de nou, simplement el que moltes societats modernes ja fa anys que tenen assumit i implantat, pujar la bicicleta al bus.\n← Ja és Nadal a Barberà\nEl Síndic de Greuges visitarà Barberà el proper 21 de gener →


Fer de mestre, anar a la guerra (Guillem Frontera)\n2 min. 09/10/2013 00:00\nDesprés de l'èxit de la convocatòria a favor de Bauzá/Delgado/TIL, la cosa es vol arrodonir amb adhesions de "gent de pes" -la divisió hotelera: un Barceló, un Escarrer, un Matutes; Guillermo Reynés, arquitecte del cementiri privat Bon Sosec i de l'estadi de Son Moix; etc.-, fins a una cinquantena de noms. Continuam amb els nombres: d'una revolada, dues-centes persones han causat baixa en el compte oficial de Twitter de José Ramón Bauzá, quan ell celebrava els seus particulars 10.000.\nAmb aquests nombres, al president no li queda altre remei que emprar "mà dura" amb els contestataris del TIL, una passa més en l'estratègia d'emmerdar la imatge dels docents de la comunitat on comanda -governar és una altra cosa. Malmenar la seva bona fama deu ser una de les coses més greus que puguin fer uns governants. Tanta sort que la ciutadania té més coneixement que ells i contraresta aquesta campanya de desprestigi acostant-se més encara a la comunitat educativa. Aquests dies ho hem sentit espesses vegades: la ciutadania està molt més amb els mestres que no amb els governants.\nFer de mestres aquí és com anar cada dia a una guerra peculiar. Mà dura, vigilància estricta -amb el Círculo Balear de somatent... L'especialitat de Bauzá és crispar cada situació i dur les coses a un carreró sense sortida. Una vegada assolit l'objectiu, mà dura -o claudicacions vergonyants davant dels poderosos, com la retirada d'imposts abans de la seva aplicació.\nEn fi, ara l'acompanya una cinquantena de persones de pes. D'algunes d'elles, en podríem destacar la coherència: ja fa temps que les coneixíem com a incansables destructors de paisatge i territori. D'altres n'hi ha que no han reprimit mai el seu odi a català. No s'ajunten que no s'assemblin, sempre ha estat així.


Asseguren que s'ha arribat a un punt crític i denuncien la reacció desproporcionada del govern espanyol contra les demandes legítimes de la societat catalana\nRedacció 22/09/2017 - 15.29 Actualitzat 23/09/2017 - 12.42\nFins a 48 eurodiputats de 6 grups polítics diferents i 18 països de la UE han signat avui una carta oberta a Mariano Rajoy, promoguda per ERC i el PDeCAT, en què insten el president del govern espanyol a "posar fi a la repressió" i posar en marxa un "diàleg polític" sobre la situació actual.\n"Com a membres electes del parlament, volem expressar la nostra preocupació sobre la situació a Catalunya, que ha arribat a un punt crític", comença el text, escrit per Jordi Solé i Josep Maria Terricabras, d'ERC, i Ramon Tremosa, del PDeCAT.\nA continuació afirmen que "les accions repressives i les amenaces de les autoritats espanyoles" són una "violació dels drets fonamentals" i "un mal enfocament per resoldre un problema polític".\nTambé condemnen "les reaccions desproporcionades de les autoritats espanyoles contra les demandes legítimes de la societat catalana".\nEls eurodiputats acaben la carta demanant al govern espanyol que aturi immediatament "les seves accions repressives" i que obri, com més aviat millor, "un procés de diàleg polític amb les autoritats catalanes".\nEntre els 48 signants de la carta hi ha 11 dels 54 europarlamentaris espanyols, pertanyents a ERC, el PDeCat, el PNB, IU, Podem i Bildu.\n"The Economist" demana a Rajoy i Puigdemont que s'asseguin a negociar\nPuigdemont al "Washington Post": "Catalunya votarà encara que Espanya no vulgui"


Pol Avinyó desgranarà l'òpera 'Andrea Chénier' demà a la biblioteca Emília Xargay > Ràdio Sarrià 87.6 F.M.\nDemà a les 7 de la tarda tindrà lloc a la Biblioteca Emília Xargay, de Sarrià de Ter, la xerrada sobre l’òpera Andrea Chénier, dins el programa “El Liceu al Territori”, una iniciativa que acosta les obres del Gran Teatre barceloní al públic d’arreu de Catalunya. Andrea Chénier va ser escrita pel compositor italià Umberto Giordano i planteja un triangle d’amor ambientat en l’època de la Revolució Francesa.\nEl responsable de “Liceu al Territori”, Pol Avinyó, dona alguns detalls més sobre l’obra: “Umberto Giordano és un compositor de finals del segle XIX i principis del XX, d’una importància equiparable a Puccinni. S’emmarca en el moviment del verisme, que vol explicar històries autèntiques, de carn i ossos, i fer-nos emocionar. Giordano té facilitat per escriure grans àries i duos”. L’acte de presentació d’aquesta òpera a Sarrià ve precedit de més d’una trentena de xerrades semblants per tot el Principat. La sortida al Liceu per veure Andrea Chénier serà dimecres 28 de març i des de Sarrià s'hi desplaçaran trenta-cinc espectadors.\nFoto: Pol Avinyó en una de les xerrades de "Liceu al territori". Font: Gran Teatre del Liceu\nObertes les inscripcions per la segona gran Gimkana dedicada al Patrimoni Cultural La Biblioteca Emília Xargay ha obert les inscripcions per la segona gran Gimkana dedicada al Patrimoni Cultural, se celebrarà el proper ...


POLÍTICA - 07/12/2018 16:20 / Redacció\nFASTIGÓS: Així defensa Iceta la brutalitat policial de la BRIMO i l'A por Ellos\nLa violència policial que ahir va desplegar la BRIMO contra els independentistes catalans de Girona i Terrassa està fent sorgir tota mena de reaccions. Qui ha sortit en tromba a defensar la repressió policial ha estat el líder del PSC, Miquel Iceta, que des del seu compte oficial de Twitterha fet una piulada defensant l'actuació policial d'ahir.\nTal com hem explicat anteriorment (VEURE AQUÍ) la BRIMO va utilitzar la famosa consigna de l'"A por ellos!" per carregar amb violència contra els independentistes gironins que es manifestaven a la "Plaça U d'octubre". Davant d'aquesta situació Pablo Casado ha aprofitat per criminalitzar l'independentisme i demanar el retorn del 155 (VEURE AQUÍ).\nPer la seva banda, Miquel Iceta tampoc s'ha quedat curt i ha fet una piulada en què aplaudia la violència de la BRIMO tot dient que "els hi expressem el nostre suport en la seva tasca de garantir la seguretat i la tranquilitat ciutadanes. Posar en dubte la seva professionalitat sense cap prova ni investigació és especialment irresponsable i més quan ho fa el propi Govern".\nParaules clau: ICETA BRUTALITAT POLICIAL BRIMO A POR ELLOS